<classify> Kwa mujibu wa Ofisa Habari wa Ruvu, Masau Bwire, timu hiyo itasafiri kwa lengo la kupata ushindi ili kujiweka katika nafasi nzuri ya msimamo wa ligi inayoelekea ukingoni.Alisema Kagera Sugar ni moja ya timu ngumu inayocheza kitimu, yenye wachezaji wanaojiamini na wenye uchu wa kufumania nyavu, hivyo kikosi cha Ruvu kimejizatiti kwa kila idara kuhakikisha kinaibuka na ushindi katika mchezo huo.Tunaondoka tukijiamini kuwa mambo yatakuwa vizuri, tunahimiza waamuzi wa mchezo huo kuchezesha kwa kuzingatia sheria 17 za soka ili kila timu ipate inachostahili kutokana na uwezo wake,alisema.Alisema wachezaji saba wa kikosi cha kwanza hawataweza kusafiri na timu kwa sababu mbalimbali.Aliwataja wachezaji hao kuwa ni golikipa namba moja Abdallah Rashid, Salvatori Mtebe ambao wana kadi tatu za njano, Juma Mpakala anayeuguliwa na mkewe, Betram Mwombeki, Stephano Mwasika, Lambele Jerome na Juma Abdul ambao ni majeruhi.  <topic>: MICHEZO 